GUTENWERD - VSAKDANJIK V SREDNJEM VEKU
2026-02-12 18:00 (Africa/Abidjan)
Vljudno vas vabimo na odprtje razstave GUTENWERD – vsakdanjik v srednjem veku,
ki bo v četrtek, 12. februarja 2026, ob 18. uri, v Kulturnem centru Primoža Trubarja v Šentjerneju.

Razstavo, ki predstavlja vsakdanje življenje v srednjeveški urbani naselbini Gutenwerd, je pripravil Narodni muzej Slovenije v sodelovanju z Občino Šentjernej in Kulturnim centrom Primoža Trubarja.

Prisotne bodo nagovorili:
– dr. Boštjan Laharnar, vodja Arheološkega oddelka Narodnega muzeja Slovenije,
– dr. Tomaž Nabergoj, kustos Narodnega muzeja Slovenije,
– Jože Simončič, župan Občine Šentjernej.

Večer bodo obogatili člani glasbene skupine Gita in Janez Rodič.

Razstava bo na ogled do 17. maja 2026.

Vabljeni na vodstvo po razstavi, ki bo v torek, 3. marca 2026, ob 17. uri.
Po razstavi bo vodil dr. Tomaž Nabergoj.

Razstava je na ogled: v popoldanskem času: torek in sreda od 13.00 do 15.00, četrtek od 13.00 do 18.00 ure ter v dopoldanskem času od ponedeljka do petka, od 8.00 do 15.00 ure po predhodnem dogovoru na 07 39 31 371 ali blagajna@kc-sentjernej.si

Vabljeni na odprtje razstave Gutenwerd – vsakdanjik v srednjem veku, ki jo v sodelovanju pripravljata Občina Šentjernej in Narodni muzej Slovenije. Razstava skozi arheološke najdbe in pripovedne vsebine oživlja zgodovino nekdanjega Gutenwerda ter njegovo vlogo v prostoru in času.

Vljudno vabljeni.

ŠENTJERNEJSKA TRŽNICA - kratka pot do bogatega okusa
2026-02-14 09:00 - 12:00
Vabljeni na dobrote s šentjernejskih kmetij
ŠENTJERNEJSKA TRŽNICA – kratka pot do bogatega okusa
v soboto, 14. 2. 2026,
od 9. do 12. ure
na ploščadi pred Kulturnim centrom Primoža Trubarja.
Pristni domači okusi podeželja,
ponudniki pridelkov in izdelkov s šentjernejskih kmetij in
prijetno vzdušje.
Veselimo se vašega obiska!

Kasaška akademija ´25
2026-02-15 16:00 - 17:30
Kasaška zveza Slovenije v sodelovanju s Kasaškim klubom Šentjernej vabi na
KASAŠKO AKADEMIJO ´25,
kjer bodo na svečanem dogodku podeljena priznanja in nagrade najboljšim kasačem sezone 2025.

POTOPISNA PREDAVANJA ŠENTJERNEJČANOV
2026-02-18 18:00
Knjižnica Šentjernej in Razvojno izobraževalni center Novo mesto vljudno vabita na potopisno predavanje POTOPISNA DOŽIVETJA ŠENTJERNEJČANOV,
ki bo v sredo, 18. februarja 2026, ob 18. uri v Kulturnem centru Primoža Trubarja.
Tokrat vas v sklopu potopisnih večerov z našimi rojaki vabimo na dogodivščine, ki jih je na potovanju po Kirgiziji doživela Špela Pucelj. Pridružite se nam na prijetnem večeru, polnem zanimivih zgodb, fotografij in druženja.
Brezplačna udeležba.

Vljudno vabljeni!

PREDSTAVITEV PROGRAMOV DORA, ZORA in SVIT - ODPOVEDANO
2026-02-19 17:00
PREDAVANJE ODPOVEDANO – PRESTAVLJENO V MESEC APRIL (datum javimo naknadno)
Spoštovani,
Razvojno izobraževalni center Novo mesto in Večgeneracijski center SKUPAJ+ v sodelovanju z Nacionalnim inštitutom za javno zdravje
vas vabijo na predavanje z naslovom Predstavitev programov Dora, Zora in Svit, ki bo v četrtek, 19. februarja 2026, ob 17. uri v avli Kulturnega centra Primoža Trubarja.
Udeležencem predavanja bodo na modelih prikazane spremembe ob rakavih obolenjih. Izpostavljen bo tudi pomen samopregledovanja.

Predavateljici:
Doroteja Kuhar, dr. med. spec., NIJZ in predsednica Društva za boj proti raku Dolenjske in Bele krajine in Mojca Florjančič, viš. m. s., univ. dipl. org., operativna vodja registra ZORA, OI Ljubljana

Vstop prost.
Vljudno vabljeni.

VEČER LJUDSKIH PESMI
2026-02-21 19:00
Ljudski pevci Vrhpolje
vas vljudno vabijo na Večer ljudskih pesmi, ki bo potekal v soboto, 21. februarja 2026, ob 19. uri v Kulturnem centru Primoža Trubarja.
Skupaj z gosti – Ljudskimi godci in pevci Samotarji, Kranjskimi furmani, MePZ DU Mirna ter Klapo Parangal – bomo ustvarili večer, poln domačih melodij in pristnega ljudskega izročila.

VSTOPNICE: 10 €
Prisrčno vabljeni na prijetno glasbeno druženje!

POČITNIŠKA DELAVNICA
2026-02-23 10:00 - 12:00
Kam med počitnicami?
V KC na delavnice!
Luštno bo!

Zamolčana stran
2026-02-23 19:00
Občinski odbor VSO Šentjernej vabi na predstavitev knjige in pogovorni večer z avtorjem Boštjanom M. Turkom.
Brezplačna udeležba

POČITNIŠKA DELAVNICA
2026-02-24 10:00 - 12:00
Kam med počitnicami? Na delavnico v KC!
Nekaj za spretne prste, kjer ustvarjanju ni videti konca!

GOSPODARJI NEUMNOSTI - ODPOVEDANO
2026-02-27 19:30
Spoštovani, obveščamo, da je predstava zaradi bolezni v igralskem ansamblu odpovedana.
Usklajujemo termin za aprilsko gostovanje, prosimo, da spremljate obvestila.
Hvala za razumevanje.

Humoristična tragedija
PRODUKCIJA Prešernovo gledališče Kranj

Režija: Tijana Zinajić
Dramaturg: Jure Karas
Avtor glasbe, korepetitor in pianist: Anže Vrabec
Igrajo: Vesna Pernarčič, Miha Rodman, Borut Veselko, Suzana Krevh k. g.
Gospodarji neumnosti je nova »vesela tragedija« avtorja Jureta Karasa, ki v značilnem duhovito-družbenokritičnem tonu razpira večno vprašanje odnosa med Gospodarjem in Hlapcem.
Kdo nam vlada, zakaj jim to dovolimo in kaj se zgodi, ko razum izgubi boj z napuhom, pohlepom in – neumnostjo? Predstava v nizu globoko neresnih prizorov razkriva absurd sodobnih odnosov – ljubezenskih, delovnih in družbenih. Jure Karas nas skozi ironičen pogled na človeško naravo, polno protislovij, vabi k smehu in razmisleku.
Foto: Nada Žgank

VSTOPNICE: 22 EUR redna cena, 20 EUR dijaki, študenti in upokojenci

AKADEMSKI PEVSKI ZBOR TONE TOMŠIČ UNIVERZE V LJUBLJANI
2026-02-28 19:30
Cenjeni ljubitelji zborovske glasbe vljudno vabljeni na koncert
Akademskega pevskega zbora Tone Tomšič Univerze v Ljubljani,
ki bo v soboto, 28. februarja 2026, ob 19.30 v veliki dvorani Antona Lesjaka v Kulturnem centru Primoža Trubarja.

Akademski pevski zbor Tone Tomšič Univerze v Ljubljani združuje študentke in študente vseh fakultet Univerze v Ljubljani, ki sta jim skupna velika ljubezen do petja in nenehna želja po vrhunskem umetniškem ustvarjanju. Že od svojega nastanka sodi med najpomembnejše usmerjevalce slovenskega zborovskega petja, ne samo po izvajalsko-tehnični plati, temveč tudi po svoji programski usmerjenosti.

V Akademskem pevskem zboru Tone Tomšič UL v letu 2026 ob 100. obletnici delovanja pripravljajo več dogodkov, med njimi tudi koncertno turnejo po Sloveniji. Koncept koncertov združuje skrbno izbrane skladbe iz železnega repertoarja zbora ter skladbe z besedili iz slovenskih ljudskih pripovedk, ki jih bodo skozi glasbo prepletli v enkratno doživetje. Na ta način želijo obeležiti svojo stoletno predanost slovenski besedi, pesmi in kulturi ter obenem ustvariti nepozaben večer za naše občinstvo.
Dirigentka: Rahela Durič

Vljudno vabljeni.

VSTOPNICE: 16 EUR

GUTENWERD - VSAKDANJIK V SREDNJEM VEKU
2026-03-03 17:00 - 18:00
Vljudno vas vabimo na javno vodstvo po razstavi »Gutenwerd – vsakdanjik v srednjem veku«,
ki bo v torek, 3. marca 2026, ob 17. uri.

Po razstavi nas bo popeljal dr. Tomaž Nabergoj, kustos za arheologijo visokega in poznega srednjega veka, Arheološki oddelek, Narodni muzej Slovenije, ki bo predstavil življenje na srednjeveškem trgu Gutenwerd, njegovo zgodovino, arheološke najdbe ter zanimivosti iz vsakdanjega življenja prebivalcev v srednjem veku.

Skozi strokovno vodstvo boste odkrivali zgodbe predmetov, obrti, trgovanja in bivanja, ki osvetljujejo bogato dediščino našega prostora.

Veselimo se vašega obiska!
Brezplačna udeležba.

Foto: Janez Rodič

PREHRANA, ZDRAVJE IN OKOLJE
2026-03-04 17:00
Spoštovani,
Razvojno izobraževalni center Novo mesto in Večgeneracijski center SKUPAJ+ v sodelovanju z Nacionalnim inštitutom za javno zdravje
vas vabijo na predavanje z naslovom Prehrana, zdravje in okolje, ki bo v sredo, 4. marca 2026, ob 17. uri v avli Kulturnega centra Primoža Trubarja.
Na predavanju bo predstavljena kultura prehranjevanja v širšem kontekstu varovanja in krepitve zdravja. Predstavljen bo tudi trajnostni vidik prehrane na katerega imamo kot posamezniki pomemben vpliv.

Predavateljica: Tea Kordiš, dipl. sanit. inž., NIJZ

Vstop prost.
Vljudno vabljeni.

"DEKLE, OBLJUBLJENO SONCU"
2026-03-06 17:00
Gledališka skupina Osnovne šole Stopiče – StopiGorArt
Špela Frlic: Dekle, obljubljeno soncu
Gledališka predstava za otroke in mladino
Režija: Ana Maresić Vidic, Jasmina Subić Tomašič, Maja Klobučar, Melita Štangelj
Primerno za starost: 6+
Trajanje: 40 minut
Dekle, obljubljeno soncu je gledališko-plesna predstava, ki črpa navdih iz ljudskih pravljic, zapisanih in na novo povezanih v knjigi Špele Frlic. Iz petih zgodb, ki jih je skozi stoletja ohranjalo ljudsko izročilo, se oblikuje enotna pripoved o dekletu, ki skozi preizkušnje in srečanja z različnimi pravljičnimi junakinjami raste in zori.
Lastovica razkriva pomen svobode, Mala vila uči poguma, Rožica in Žival odpirata prostor ljubezni in zaupanja, Carjeva hči z bobnom opozarja na moč odločitev, skrivnostna Bazilika pa govori o preobrazbi in potrpljenju. Vsaka zgodba je pot in vsak lik odsev notranjih iskanj. Predstava združuje gledališče, ples in petje ter nagovarja gledalce vseh generacij. Skozi simboliko in gib odpira vprašanja identitete, notranje moči in zvestobe sebi ter vabi občinstvo, da v zgodbah prepozna delček lastne poti.
StopiGorArt je šolska gledališka skupina, ki pod okriljem štirih mentoric, združuje gledališče, ples in petje ter v skupno ustvarjalno izkušnjo povezuje učence od 3. do 8. razreda. Z učenci ustvarjamo prostor, kjer se beseda sreča z gibom in glasom, kjer otroci stopijo iz vsakdana na oder ter skozi umetnost gradijo samozavest, odgovornost in skupnost.
VSTOPNICE: 5 €

RINGARAJA - Območno srečanje otroških folklornih skupin I. del
2026-03-10 16:15 - 17:00
1. OTROŠKA FOLKLORNA SKUPINA METELKOVI FOLKLORNIKI
OŠ Frana Metelka, Škocjan
Vodja skupine: Urška RUDMAN
Naslov koreografije: Mlinček melje, peč pa greje
Avtorici glasbene priredbe: Petra Nograšek in Urška Rudman
Oblikovalec kostumske podobe: KD Ignacija Knobleharja Škocjan
Avtorici koreografije: Petra Nograšek in Urška Rudman
2. OTROŠKA FOLKLORNA SKUPINA OŠ ŠMARJETA
Vodji skupine: Ksenija KRMC in Renata TRBANC
Naslov koreografije: Ko se zgodi čudo
Avtorici glasbene priredbe: Ksenija Krmc in Renata Trbanc
Oblikovalki kostumske podobe: Ksenija Krmc in Renata Trbanc
Avtorici koreografije: Ksenija Krmc in Renata Trbanc
3. OTROŠKA FOLKLORNA SKUPINA ČEŠNJEV CVET
OŠ Brusnice
Vodja skupine: Kristina BURGER
Naslov koreografije: Prav lepo je res na deželi
Avtorica glasbene priredbe: Kristina Burger
Oblikovalka kostumske podobe: Kristina Burger
Avtorica koreografije: Kristina Burger
4. OTROŠKA FOLKLORNA SKUPINA OŠ CENTER
Vodja skupine: Jana ZORKO
Naslov koreografije: Čigava bo Tonka?
Avtorica glasbene priredbe: Jana Zorko
Oblikovalec kostumske podobe: šolski arhiv
Avtorica koreografije: Jana Zorko

RINGARAJA - Območno srečanje otroških folklornih skupin II. del
2026-03-10 18:00
1. OTROŠKA FOLKLORNA SKUPINA BRBUČKI
OŠ Vavta vas in TD Straža
Vodji skupine: Petra BUKOVEC in Petra KUKMAN
Naslov koreografije: Piskr na tlejh, mi pa u skrbejh
Avtorici glasbene priredbe: Petra Bukovec in Petra Kukman
Oblikovalec kostumske podobe: dr. Bojan Knific
Avtorici koreografije: Petra Bukovec in Petra Kukman
2. OTROŠKA SKUPINA FOLKLORNEGA DRUŠTVA KRES
Folklorno društvo Kres
Vodje skupine: Katja ŠIŠKO, Pija SAJE in Iza LOVŠE
Naslov koreografije: Ena le na svetu širnem
Avtor glasbene priredbe: Žan Vidmar
Oblikovalka kostumske podobe: Katja Šiško
Avtorica koreografije: Katja Šiško
3. OTROŠKA KOČEVARSKA FOLKLORNA SKUPINA
Društvo Kočevarjev staroselcev
Vodja skupine: Branka MOŠKON
Naslov koreografije: Moj očka ma konjička dva
Avtor glasbene priredbe: Tjaš Medved na diatonični harmoniki
Oblikovalka kostumske podobe: Irena Kapš
Avtorica koreografije: Branka Moškon
4. OTROŠKA FOLKLORNA SKUPINA ŠENTLORA
OŠ Šentjernej
Vodja skupine: Maja MIKLAVŽ SINTIČ
Naslov koreografije: Gregorjevo
Avtorica glasbene priredbe: Maja MIKLAVŽ SINTIČ
Oblikovalec kostumske podobe: dr. Bojan Knific
Avtorica koreografije: Maja Miklavž Sintič

Zelišča za vsak dan in celo leto
2026-03-16 17:00
Vabljeni na predavanje,
v sklopu projekta Šentjernejska tržnica – kratka pot do bogatega okusa,
Marija Komatar: Zelišča za vsak dan in celo leto (Društvo kmetic Šentjernej, Knjižnica Šentjernej)
Ponedeljek, 16. 3. 2026, ob 17. uri v Kulturnem centru Primoža Trubarja

Predavanje ga. Marije Komatar, strokovnjakinje za zeliščarstvo, kjer bomo zelišča pogledali tako, kot jih res živimo: v kuhinji, domači lekarni, v negi telesa in v malih ritualih, ki nam čez leto pomagajo ohranjati ravnovesje. Naredili bomo jasen vpogled v zeliščni koledar leta: katera zelišča nas podprejo spomladi, katera poleti, katera jeseni in katera pozimi. Dotaknili se bomo tudi osnov pravilnega nabiranja in shranjevanja ter preprostih načinov uporabe (čaji, poparki, tinkture, macerati, kopeli, obkladki), da bo znanje takoj praktično.

Vstop prost.

Hišica iz kock
2026-03-17 17:00
V sobi sta sestri. Starejša vadi violino, mlajša, Jelka, pa jo neprestano moti z željo po skupni igri. In ko Jelka zgradi svojo hišico iz kock, starejša sestra sprejme njeno igro in skupaj se podata v čudovit pravljični svet, kjer na stenah hišice živijo mačka, kokoš in dimnikar. Ko sosedov pes, ki se je v nevihti strgal z verige, podre hišico, se Jelka odpravi na dolgo pot v iskanju nekoga, ki ji bo prišil dimnikarjev gumb na obleko. Saj gumb prinaša srečo in brez sreče se hišice ne da postaviti nazaj.
Igrano – lutkovna predstava za otroški abonma in izven
PRODUKCIJA Hiša otrok in umetnosti in LG Fru Fru
Po motivih istoimenske pravljice ELE PEROCI
REŽIJA Irena Rajh
IGRATA Tamara Pepelnik in Barbara Kanc
DRAMATURGIJA Anže Virant
GLASBA Samo Vovk in Barbara Grahor Vovk
Primerno za starost: 3+ Trajanje: 30 min

POTOPISNA PREDAVANJA ŠENTJERNEJČANOV
2026-03-18 18:00
Knjižnica Šentjernej in Razvojno izobraževalni center Novo mesto vljudno vabita na potopisno predavanje POTOPISNA DOŽIVETJA ŠENTJERNEJČANOV,
ki bo v sredo, 18. marca 2026, ob 18. uri v Kulturnem centru Primoža Trubarja.
Tokrat vas v sklopu potopisnih večerov z našimi rojaki vabimo na dogodivščine, ki sta jih na potovanju po Kubi doživeli Irena Zupančič in Simona Rangus. Pridružite se nam na prijetnem večeru, polnem zanimivih zgodb, fotografij in druženja.
Brezplačna udeležba.

Vljudno vabljeni!

Pesem pomladi
2026-03-19 17:00
Vljudno vabljeni na PESEM POMLADI, območno revijo otroških pevskih zborov (3. del), ki bo potekal v organizaciji
Javnega sklada Republike Slovenije za kulturne dejavnosti, Območne izpostave Novo mesto.
Nastopili bodo:
1. OPZ OŠ ŠENTJERNEJ
zborovodkinja Silvija ŠVELC
klavirska spremljava: Petra Jerič
Jože Kolar (1924–1991): RAZPOSAJENKA (Jože Kolar)
Lenčka Kupper (1938): NIKOLI SLABE VOLJE (Lenčka Kupper)
ROM, POM, POM (ljudska)
2. OPZ OŠ FRANA METELKA ŠKOCJAN (4. in 5. razred)
zborovodja Luka LENART
PASTIRČE MLADO (ljudska)
PAPIEU (ljudska)
3. OPZ OŠ OTOČEC
zborovodja David DOBRAVC
klavirska spremljava: Katja Lipičnik
Tomaž Habe (1947): MOJ PRIJATELJ PIKI JAKOB (Kajetan Kovič)
Radovan Gobec (1909–1995): ČUDEŽNA KLOP (Neža Maurer)
Igor Podpečan (1967): MUCA NA KLAVIR IGRA (Vera Šolinc)
4. NAVIHANI INTEGRALI, OŠ ŠMARJETA
zborovodkinja Urška STRNAD
klavirska spremljava: Katja Lipičnik
prir. Mira Prel: VENCI VEILI (ljudska)
Jani Lipičnik (1969): TO JE BIL SOSEDOV MUC (Jani Lipičnik)
Vstopnice: 6 €

"PRIŽGIMO LUČ, LJUDJE!"
2026-03-20 19:00
KUD Straža
“PRIŽGIMO LUČ, LJUDJE!”
Večer Franceta Miličinskega-Ježka
Dobrodelna kulturna prireditev

In kdo je Ježek pravzaprav bil?
Frane Milčinski – Ježek (1914-1988) je bil vsestranski umetnik – humorist, pisatelj, pesnik, scenarist, igralec, šansonjer, skladatelj ter radijski in televizijski voditelj. Skratka človek z veliko začetnico in kot takega nam ga bodo skozi njegovo delo predstavili nastopajoči skozi glasbo njegovih šansonov in znanih slovenskih popevk, ki jim je Ježek prispeval tekste, bogatim veznim tekstom, polnim zgodb in domislic iz njegovega življenja ter projekcijo odlomka iz Kekca, kjer je Ježek igral Kosobrina in še in še.
Rotary klub Novo mesto je neprofitno, neinstitucionalno in nestrankarsko združenje posameznikov, ki s svojo dejavnostjo v okviru uresničujejo socialno in humanitarno poslanstvo kluba. Z izkupičkom vsako letne dobrodelne kulturne prireditve pomagajo posameznikom dolenjske regije, ki so v stiski. Namen letošnje prireditve je omogočiti aktivne poletne počitnice, ROTARY KAMP, otrokom s posebnimi potrebami na Debelem Rtiču.
ROTARY KAMP je dobrodelna akcija, ki sta jo s skupnim dogovorom v letu 2009 pričela Rotary klub Milje in Rotary klub Koper. Cilj dobrodelnosti je omogočiti določenemu številu otrok s posebnimi potrebami v poletnem času aktivne počitnice in bivanje (s spremstvom) v Mladinskem zdravilišču Debeli Rtič pri Ankaranu.
Vljudno vabljeni!

Vstopnice: 20 EUR

VEČER SLOVENSKIH PESMI
2026-03-21 19:30
Šentjernejski oktet vabi na večer slovenskih pesmi, kjer bo svoj del koncerta prispeval izjemni Oktet 10. brat.
Pridružite se pevcem na glasbenem popotovanju, prežetem s slovensko pesmijo, ubranim večglasjem in toplino prijateljskega druženja.
Vabljeni!

VSTOPNICE: 10 €

IŠČEM MOŽA - nadomestna predstava za Ta veseli dan ali...
2026-03-23 19:30
Mestno gledališče ljubljansko je zaradi bolezni v ansamblu odpovedalo gostovanje predstave Ta veseli dan ali Matiček se ženi.
Poiskali smo nadomestno predstavo: IŠČEM MOŽA
Še vedno se nekdo ženi…
gostuje Zavod Smejmo se

Komedija Iščem moža je zabavna zgodba o vdovi, ki se s pomočjo tarota in oglasa odloči poiskati popolnega moža – z idealnimi, seveda nemogočimi kriteriji. Medtem njen osamljeni sosed, ki je že dolgo zaljubljen vanjo, skuje načrt: prijatelj iz otroštva naj se predstavi kot niz čudaških snubcev, da bi bil sam v primerjavi z njimi najboljša izbira. Spretno prepletena značajska in situacijska komedija Mira Gavrana ponuja obilico komičnih preobratov, topline in priložnosti za odrsko igro polnokrvnih likov. Predstava duhovito razgalja človeške želje, domišljijo in drobne šibkosti – s posebnim šarmom in nežnim pogledom na vsakdanje sanje.

Besedilo: Miro Gavran // Režija: Nenno Harlekin // Kostumografija: Tina Bonča // Glasba: Damijan Hočevar – Krmpy
Igrajo: Alenka Tetičkovič, Rok Kunaver, Aleksandar Rajaković
VSTOPNICE: 22 EUR redna cena, 20 EUR dijaki, študenti in upokojenci
Vljudno vabljeni.

HELENA BLAGNE - 40 LET USTVARJANJA
2026-03-25 20:00
Prisrčno vabljeni na izjemen jubilejni koncert ob 40-letnici glasbenega ustvarjanja Helene Blagne.
Sreda, 25.marca 2026, ob 20.uri v veliki dvorani Antona Lesjaka v Kulturnem centru Primoža Trubarja.

Skupaj bomo obudili najlepše melodije in proslavili življenjsko delo ene največjih ikon slovenske glasbene scene.
Čaka vas nepozaben glasbeni večer, poln njenih največjih uspešnic.
Veselimo se vašega obiska!

VSTOPNICE

KONCERT VOKALNE SKUPINE GORJANSKI SPEV Z GOSTI
2026-03-28 19:00
Vljudno vabljeni na koncert Vokalne skupine Gorjanski spev z gosti,
ki bo v soboto, 28. marca 2026, ob 19. uri v Kulturnem centru Primoža Trubarja.
Na odru bo nastopil Gorjanski spev, ki bo večer obogatil z izbranimi glasbenimi gosti – pevsko skupino Plamen. Skupaj bodo pripravili čudovit glasbeni program, poln topline, domačnosti in ubrano zapetih melodij.
Pridružite se nam in doživite prijeten večer v družbi glasbe in dobrega razpoloženja.
Veselimo se vašega obiska!
BREZPLAČNE VSTOPNICE

Čarobni svet kristalov
2026-04-07 18:00
Vabimo vas na predavanje Čarobni svet kristalov, na katerem nam bo strokovnjak na področju kristalov Grega Kraljevski predstavil njegov pogled na kristalni svet, od nastanka, čiščenja, vsakodnevne uporabe in tudi opisal nekaj kristalov. Na ogled bo tudi velika zbirka kristalov – predstavnikov Čarobnega sveta.
RIC Novo mesto, VGC Skupaj+ in Knjižnica Mirana Jarca Šentjernej
Brezplačna udeležba

Prihaja cirkus
2026-04-08 17:00
Vrtec Čebelica Šentjernej ob letošnjem zaključku bralnega projekta Bralni palček vabi otroke vrtca na predstavo.
Mali klovn Boni, si zelo želi nastopati v cirkusu skupaj s svojima staršema.
Ker je še majhen, mu povesta, da bo potrebno še veliko vaje, da bo tudi on enkrat nastopal v cirkusu. Boni začne trenirati različne cirkuške spretnosti in opazuje živali, ki vadijo svoje točke, vendar mu vsi povedo, da je še premajhen za nastopanje. Zaradi tega postane žalosten in se odloči, da bo odšel ter poiskal drug cirkus. Starša in cirkuške živali mu to preprečijo in obljubijo, da bo nekoč tudi on lahko nastopal v cirkusu.

Zaključeno za otroke Vrtca Čebelica Šentjernej.

PLESNI ŽIV ŽAV SREDI TRAV
2026-04-11 10:00
Športno kulturno društvo Hopla vabi vse ljubitelje plesa, starše, prijatelje in vse, ki radi prisluhnete zgodbam narave, da se jim pridružite in skupaj z njimi doživite čarobno plesno dopoldne.
Na čarobnem travniku, kjer med cvetovi brenčijo čebelice, skakljajo murenčki in nad travo plešejo metulji, se prebujajo zgodbe narave.
Otroci Športno kulturnega društva Hopla Šentjernej vas bodo skozi ples popeljali v pravljični svet travnika, kjer vsaka plesna točka predstavlja novo drobno bitje in novo dogodivščino. Skozi gib, glasbo in domišljijo bodo oživele mravlje, polži, pikapolonice, metulji in drugi prebivalci travnika.
Predstava združuje ples, igro in pravljično pripoved, ki gledalce popelje v barvit in vesel svet narave.
Vstopnice: 7 €

Kje zelena si dolina
2026-04-11 19:30
KJE ZELENA SI DOLINA
MePZ Vlaste Tavčar vabi na letni koncert v domači kulturni hram. Tokrat je koncert povsem namenjen petju ljudskih pesmi. Program sooblikujejo glasbeni gostje, tako vokalni kot instrumentalni. Pridite in zapojte z nami!
Brezplačne vstopnice / prostovoljni prispevki

GOSPODARJI NEUMNOSTI
2026-04-13 19:30
Humoristična tragedija Jureta Karasa

Humoristična tragedija Prešernovega gledališča
Za gledališki abonma in izven
Režija: Tijana Zinajić, dramaturg: Jure Karas, avtor glasbe, korepetitor in pianist: Anže Vrabec
Igrajo: Vesna Pernarčič, Miha Rodman, Borut Veselko, Suzana Krevh k. g.
Gospodarji neumnost je nova »vesela tragedija« Jureta Karasa, ki v duhovito-družbenokritičnem tonu odpira vprašanja oblasti, podrejanja in človeške neumnosti. Skozi niz absurdnih prizorov razkriva sodobne odnose ter nas z ironičnim pogledom na človeško naravo vabi k smehu in razmisleku. Vabljeni.
Vstopnice: 22 € redna cena, 20 € študenti in upokojenci
